stanford-oval/wikipedia huggingface dataset:
พงษ์พันธ์ เพชรบัณฑูร
ผลงาน > ละคร / ซิตคอม / ซีรีส์

ซิตคอม บางรักซอย 9 รับบท ปิ๊ก  (2546 - 2555)
เมื่อวันฟ้าเปลี่ยนสี รับบท มนตรี (2548)
หัวใจศิลา รับบท สาวิตต์ ฤทธินาถโกศล (เอ) (2550)
สายลับเดอะซีรีส์ กับ 24 คดีสุดห้ามใจ รับบท รับบท โบ้-บุรินทร์  (รับเชิญในตอน คดี 06 : แฟนคลับ..แฟนคลั่ง) (2552)
ฮีโร่ 1000 รัก รับบท ลีโอ (2552)
หวานใจยัยต่างดาว รับบท คุณสิน  (2552)
เซน...สื่อรักสื่อวิญญาณ รับบท แมน (รับเชิญในตอนกองถ่ายสยอง) (2553)
จับตายวายร้ายสายสมร รับบท เคนจิ (รับเชิญ) (2553)
หัวใจพลอยโจร  รับบท อุดม (2553)
ซิตคอม บ้านนี้ที่บางรัก รับบท ปิ๊ก (2553)
ช็อกโกแลต 5 ฤดู รับบท ฝืด (2553)
สายฟ้ากับสมหวัง รับบท ยอดชาย (2555)
มารกามเทพ รับบท ชีพ (2556)
ซิตคอม ผู้กองเจ้าเสน่ห์ รับบท อ้น (รับเชิญในตอนย้อนรอยเสือ) (2556)
รักจริงปิ๊งเก้อ ตอน Choice ผิดทุกข้อ รับบท ปริ้นท์ (2556)
Forward ท้าเวลา พลิกอนาคต (รับเชิญในตอนความลับของฟ้า) (2556)
ลูกหนี้ที่รัก รับบท อิทธิ (2556)
ฝันเฟื่อง รับบท ภูวเดช ช่องวัน 31 (2557)
ซิตคอม เพราะมีเธอ รับบท ปู (รับเชิญในตอนได้แค่นี้ก็พอ) (2558)
สื่อริษยา รับบท เก้ ช่องวัน 31 (2558)
Wifi Society ตอน The Horror Home‬ บ้านสะพรึง 1-2-3 วิ่ง รับบท หนึ่ง (2558)
Ugly Duckling รักนะเป็ดโง่ ตอน Perfect Match แฟนฉัน! รับประกันความเพอร์เฟ็กต์  รับบท ทศ (2558)
ซิตคอม เป็นต่อ NEW SEASON รับบท แบงค์ (รับเชิญ 3 ตอน : (2557) ตอน ลูกค้าคือพระเจ้า (2558) ตอน เสือสิงห์ชิ่งสาว, ตอน ศึก POOL VILLA)
จัดรัก..วิวาห์ลวง รับบท โย ช่องวัน 31 (2558)
เพื่อเธอ รับบท ปาลิต ช่องวัน 31 (2559)
ขอโทษที่รักเธอ รับบท ยศพล หรือ ต้าร์ (รับเชิญ) (2559)
กรุงเทพ..มหานครซ้อนรัก รับบท เตอร์ (รับเชิญ) (2559)
เกมริษยา 2 รับบท ชัชวาล เวิร์คพอยท์ 23 (2559)
สายลับรักป่วน รับบท ลีโอ ช่อง 3 เอชดี (2559)
พ่อครัวหัวป่าก์ รับบท นายแพทย์พุฒิพงศ์ (รับเชิญ) (2560)
ซิตคอม ระเบิดเถิดเทิงแดร็กคูล่าหารัก รับบท เจมส์ (รับเชิญในตอน แซนดี้กับไม้แม่มด) (2560)
Bangkok รัก Stories ตอน เก็บรัก รับบท เจ๊บาร์บี้ (2560)
ซิตคอม ชะนีหนีคาน รับบท คุณแบงค์ (รับเชิญในตอน รักนี้ผีบอก) (2561)
ซิตคอม บางรักซอย 9/1 รับบท ปิ๊ก (รับเชิญในตอน อยู่ๆ ก็มีแต่เธอมาปรากฏตัวในหัวใจ) (2561)
Our Skyy อยากเห็นท้องฟ้าเป็นอย่างวันนั้น รับบท หนึ่ง (ตอน ปิ๊กโรม) (2561)
Bangkok Vampire รสรินล่าแวมไพร์ รับบท กฤษณะ (ผู้ประกาศข่าวสั้น BREAKING NEWS) (รับเชิญ) (2562)
มือปราบข้าวสารเสก รับบท หมวดตรัย ช่อง 3 เอชดี (2563)
I Need Romance รักใช่ไหมที่หัวใจต้องการ รับบท พี่อั๋น (แฟนเก่าณใจวัยทำงาน 4) (รับเชิญ) ช่อง True Asian Series HD,ทรูโฟร์ยู (2564)
เพชฌฆาตจันทร์เจ้า รับบท เพิ่มพูน ช่อง 3 เอชดี (รับเชิญ) (2565)
ชะนีปีชง ช่องเวิร์คพอยท์ (2566)
ผลงาน > ภาพยนตร์

คริตกะจ๋า บ้าสุดสุด รับบท กาย (2551)
มันเปลี่ยวมาก รับบท ปั๊บ (2557)
ผลงาน > มิวสิกวิดีโอ

พ.ศ. 2552 : ไม่มีสัญญาณตอบรัก ศิลปิน พีระพล เสนาคุณ (อิคคิว)
ผลงาน > ผลงานอื่นๆ

| ปี | สินค้า | หมายเหตุ |
| --- | --- | --- |
| พ.ศ. 2542 | ซันซิล | คู่กับ พิยดา อัครเศรณี |
| พ.ศ. 2542 | ยาสีฟัน ใกล้ชิด | เล่นคู่กับ นิโคล เทริโอ |
| พ.ศ. 2542 | ฟิตเน่ | เล่นคู่กับ ลลิตา ปัญโญภาส |
| พ.ศ. 2543 | ฟาร์มเฮ้าส์ |  |
| พ.ศ. 2543 | เลย์ | เล่นร่วมกับ เบิร์ด ธงไชย และ นัท มีเรีย |
| พ.ศ. 2543 | สบู่ตรานกแก้ว | เล่นคู่กับ ใหม่ เจริญปุระ |
| พ.ศ. 2543 | โค้ก | เล่นร่วมกับ มอส ปฏิภาณ และ เบิร์ด ธงไชย |
| พ.ศ. 2543 | ถุงเท้าคาร์สัน |  |
| พ.ศ. 2544 | แป้งตรางู |  |
| พ.ศ. 2545 | โปเต้ |  |
| พ.ศ. 2545 | มาม่า รสหมูสับ | (ก่อนเล่นละคร บางรักซอย 9) |
| พ.ศ. 2547 | ยามาฮ่า |  |
| พ.ศ. 2551 | พัดลม ฮาตาริ |  |
ผลงาน > ผลงานดีเจ

คลื่น 94 EFM
ผลงาน > ผลงานพิธีกร

| ปี | รายการ | ร่วมกับ | สถานที่ | ช่วงเวลา | หมายเหตุ |
| --- | --- | --- | --- | --- | --- |
| 2549-2558 | Five Live | นันทชัย เตชะศรีวิเชียร   เขมรัชต์ สุนทรนนท์   พีระพล เสนาคุณ   ธนากร ชินกูล   ธโนทัย เอื้ออมรรัตน์ | ททบ.5   Bang channel | พ.ศ. 2549-ธันวาคม พ.ศ. 2558 |  |
| 2553-2558 | แตกฟอง Live | ธนากร ชินกูล   เมธาวี พิเชฐชัยยุทธ์  นิติ ชัยชิตาทร   ทัชชกร บุญลัภยานันท์   กิจเกษม แมคแฟดเดน   เลโอ โซสเซย์   สุทธิวรรณ สินประมวญ  วรินดา ดำรงผล   วินัย สุขแสวง | Bang channel | 20 กันยายน 2553-ธันวาคม พ.ศ. 2558 | ทุกวันจันทร์-ศุกร์ เวลา 20.00-21.30 น. |
รางวัลที่ได้รับ

รางวัล Rising Star จากเวทีดัชชี่ปี 2002
แหล่งข้อมูลอื่น

พงษ์พันธ์ เพชรบัณฑูร ที่อินสตาแกรม
เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์

| เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์ |
| --- | --- |
 เซ็ทซีเลีย อันโทอาเน็ทเทอ มารีอา ฟิลลิพพีเนอ
เจ้าหญิงพระชายาในเจ้าชายพระประมุขแห่งวัลเด็คและเพือร์ม็อนท์
ดำรงตำแหน่ง: 19 พฤษภาคม พ.ศ. 2531 - ปัจจุบัน (36 ปี 225 วัน)
ก่อนหน้า: ดัชเชสอัลท์บวร์คแห่งอ็อลเดินบวร์ค

ประสูติ: 23 สิงหาคม พ.ศ. 2499 (68 ปี) ประเทศออสเตรีย
พระสวามี: เจ้าชายวิทเทอคินท์ เจ้าชายแห่งวัลเด็คและเพือร์ม็อนท์
พระบุตร: เจ้าชายคาร์ล-อันโทน เจ้าชายโยซีอัส เจ้าชายโยฮันเนิส
ราชวงศ์: โกเอส วัลเด็คและเพือร์ม็อนท์
พระบิดา: เคานต์คาร์ล-อันตอน ฟ็อน โกเอส-เซาเรา
พระมารดา: บารอนเนสมารีอา ไมเออร์ ฟ็อน เม็ลน์โฮฟ
เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์ (อังกฤษ: Cecilie, Princess of Waldeck and Pyrmont) (เคาน์เตสเซ็ทซีเลีย ฟ็อน โกเอส-เซาเรา) ประสูติเมื่อวันที่ 23 สิงหาคม 2499 เป็นธิดาของเคานต์คาร์ล-อันโทน ฟ็อน โกเอส-เซาเรา และบารอนเนสมารีอา ไมเออร์ ฟ็อน เม็ลน์โฮฟ พระองค์มีพระเชษฐา พระภคินี พระอนุชา 4 พระองค์
เสกสมรส

พระองค์ทรงเสกสมรสกับเจ้าชายวิทเทอคินท์ เจ้าชายแห่งวัลเด็คและเพือร์ม็อนท์ เมื่อวันที่ 19 พฤษภาคม 2531 มีพระบุตรดังนี้
เจ้าชายคาร์ล-อันโทน
เจ้าชายโยซีอัส
เจ้าชายโยฮันเนิส
26 ธันวาคม

วันที่ 26 ธันวาคม เป็นวันที่ 360 ของปี (วันที่ 361 ในปีอธิกสุรทิน) ตามปฏิทินสุริยคติแบบกริกอเรียน เมื่อถึงวันนี้จะยังเหลือวันอีก 5 วันในปีนั้น
เหตุการณ์

พ.ศ. 2431 (ค.ศ. 1888) - การแข่งขันฟุตบอลในวันเปิดกล่องของขวัญเริ่มต้นเป็นคู่แรก เปรสตันนอร์ธเอนด์ เอาชนะ ดาร์บีเคาน์ตี ไป 5-0 ประตู
พ.ศ. 2441 (ค.ศ. 1898) - ปีแยร์และมารี กูรี ประกาศการค้นพบธาตุเคมีชนิดใหม่ ภายหลังตั้งชื่อว่าเรเดียม
พ.ศ. 2486 (ค.ศ. 1943) - เรือประจัญบาน ชานฮอศ (Scharnhorst) ของกองทัพเรือเยอรมัน ที่ตั้งชื่อตามจอมพลของกองทัพปรัซเซีย Gerhard von Scharnhorst ถูกจมลงโดยกองเรือรบสัมพันธมิตรที่บริเวณใกล้กับ North Cape
พ.ศ. 2503 (ค.ศ. 1960) - วันสถาปนาแนวร่วมปลดปล่อยแห่งชาติเวียดนามใต้
พ.ศ. 2534 (ค.ศ. 1991) - สภาโซเวียตแห่งเชื้อชาติ ยุบตัวเองและสาธารณรัฐสังคมนิยมโซเวียต (USSR)
พ.ศ. 2546 (ค.ศ. 2003) - แผ่นดินไหวแมกนิจูด 6.7 ที่เมืองบามของอิหร่าน ทำให้มีผู้เสียชีวิตมากกว่า 30,000 คน
พ.ศ. 2547 (ค.ศ. 2004) - แผ่นดินไหวในมหาสมุทรอินเดีย: แผ่นดินไหวแมกนิจูด 9.1-9.3 ในมหาสมุทรอินเดีย ทำให้เกิดคลื่นสึนามิ คร่าชีวิตประชาชนตามชายฝั่งมหาสมุทรไปมากกว่า 230,000-280,000 คน
พ.ศ. 2549 (ค.ศ. 2006) - แผ่นดินไหวในทะเลใกล้กับประเทศไต้หวัน แมกนิจูด 7.1  ส่งผลให้ระบบโทรคมนาคมของประเทศในเอเชียตะวันออกหลายประเทศล่ม มีผู้เสียชีวิต 2 คน
วันเกิด

พ.ศ. 1737 (ค.ศ. 1194) - จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์
พ.ศ. 2334 (ค.ศ. 1791)
หม่อมไกรสร (สิ้นพระชนม์ 13 ธันวาคม พ.ศ. 2391)
ชาลส์ แบบบิจ ผู้รู้รอบด้านชาวอังกฤษ ผู้ริเริ่มแนวคิดต้นแบบของเครื่องคอมพิวเตอร์
พ.ศ. 2436 (ค.ศ. 1893) - เหมา เจ๋อตง ผู้นำพรรคคอมมิวนิสต์จีน (ถึงแก่กรรม 9 กันยายน พ.ศ. 2519)
พ.ศ. 2509 (ค.ศ. 1966) - ตรีรัก รักการดี นักร้องและนักแสดงชาวไทย
พ.ศ. 2511 (ค.ศ. 1968) - วิทเยนทร์ มุตตามระ กรรมการผู้จัดการสถานีโทรทัศน์บลูสกายแชนแนล
พ.ศ. 2513 (ค.ศ. 1970) - กฤษดา สุโกศล แคลปป์ นักร้อง นักแสดงชาวไทย
พ.ศ. 2514 (ค.ศ. 1971) - จาเรด เลโท นักแสดงชาวอเมริกัน นักร้องนำวงเทอร์ตีเซคันด์สทูมารส์
พ.ศ. 2517 (ค.ศ. 1974) - สุวัจนี ไชยมุสิก นักแสดงหญิงและพิธีกรชาวไทย
พ.ศ. 2521 (ค.ศ. 1978)
ศิวดล จันทเสวี นักแสดง นักแสดงตลก และนักร้องไทย
สด เพชรสุภาพรรณ นักมวยชาวไทย
พ.ศ. 2524 (ค.ศ. 1981) - นิโคไล นิโคลาแอฟ นักแสดงชาวออสเตรเลีย
พ.ศ. 2525 (ค.ศ. 1982) - ชุน โอะงุริ นักแสดงชายชาวญี่ปุ่น
พ.ศ. 2527 (ค.ศ. 1984) - ภรัณยู โรจนวุฒิธรรม นักแสดงชายชาวไทย
พ.ศ. 2529 (ค.ศ. 1986)
คิต แฮริงตัน นักแสดงชายชาวอังกฤษ
ณิชาวรินทร์ อรุณรุ่งไพศาล นักแสดงชาวไทย
อูว์โก โยริส นักฟุตบอลชาวฝรั่งเศส
เฮย์ลีย์ โลวิตต์ นักแสดง และผู้ประสานงานการผลิตชาวอเมริกัน
พ.ศ. 2532 (ค.ศ. 1989) - ซุฟยาน ฟีฆูลี นักฟุตบอลอาชีพชาวฝรั่งเศส
พ.ศ. 2533 (ค.ศ. 1990)
เดนิส เชรืยเชฟ นักฟุตบอลชาวรัสเซีย
แอรอน แรมซีย์ นักฟุตบอลชาวเวลส์
พ.ศ. 2538 (ค.ศ. 1995) - ทากูมะ อิโนอูเอะ นักมวยสากลชาวญี่ปุ่น
พ.ศ. 2544 (ค.ศ. 2001) -
ยุย โอกุริ นักร้องชาวญี่ปุ่น
วริศรา จิตปรีดาสกุล นักร้องหญิงชาวไทย
วันถึงแก่กรรม

พ.ศ. 811 (ค.ศ. 268) - สมเด็จพระสันตะปาปาดิโอนิซิอุส
พ.ศ. 961 (ค.ศ. 418) - สมเด็จพระสันตะปาปาโซสิมุส
พ.ศ. 2515 (ค.ศ. 1972) - แฮร์รี เอส. ทรูแมน ประธานาธิบดีคนที่ 33 ของสหรัฐอเมริกา (เกิด 8 พฤษภาคม พ.ศ. 2427)
พ.ศ. 2520 (ค.ศ. 1977) - ฮาเวิร์ด ฮอว์กส ผู้กำกับภาพยนตร์ชาวอเมริกัน (เกิด 30 พฤษภาคม พ.ศ. 2439)
พ.ศ. 2531 (ค.ศ. 1988) - หม่อมเจ้าวิศิษฎ์สวัสดิรักษ์ สวัสดิวัตน์ (ประสูติ 5 เมษายน พ.ศ. 2442)
พ.ศ. 2546 (ค.ศ. 2003) - โยชิโอะ ชิราอิ แชมป์โลกมวยสากลคนแรกของประเทศญี่ปุ่น
พ.ศ. 2547 (ค.ศ. 2004) -
คุณพุ่ม เจนเซน โอรสในทูลกระหม่อมหญิงอุบลรัตนราชกัญญา สิริวัฒนาพรรณวดี (จากเหตุการณ์คลื่นสึนามิ; เกิด 16 สิงหาคม พ.ศ. 2526)
บรม ตันเถียร นักการเมืองชาวไทย (จากเหตุการณ์คลื่นสึนามิ; เกิด 10 พฤษภาคม พ.ศ. 2479)
พ.ศ. 2558 (ค.ศ. 2015) -
เจริญชัย สมผลึก (น้อย มาลีฮวนน่า) นักดนตรีชาวไทย
คุณทองแดง สุนัขทรงเลี้ยงในพระบาทสมเด็จพระมหาภูมิพลอดุลยเดชมหาราช (เกิด 7 พฤศจิกายน พ.ศ. 2541)
พ.ศ. 2563 (ค.ศ. 2020) - ไฉน แสงทองสุข ยอดตำนานมายากลรุ่นบุกเบิกของไทย
พ.ศ. 2566 (ค.ศ. 2023) - จันทนา โอบายวาทย์ อดีตนักร้องวงดนตรีสุนทราภรณ์
วันสำคัญและวันหยุดเทศกาล

โรมันคาทอลิก - วันฉลองนักบุญสเทเฟน
วันเปิดกล่องของขวัญ (Boxing Day)
แหล่งข้อมูลอื่น

BBC: On This Day
Today in History: December 26 เก็บถาวร 2005-12-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
วันเด็กสากล

บทความนี้เกี่ยวกับวันเด็กในมุมมองสากล สำหรับวันเด็กในประเทศไทย ดูที่ วันเด็กแห่งชาติ (ประเทศไทย)
วันสำคัญเพื่อเฉลิมฉลองความสำคัญของเด็ก
| วันเด็ก |
| --- | --- |
ดวงตราไปรษณียากรของสหภาพโซเวียตเนื่องในวันเด็กปี ค.ศ. 1958
ชื่อทางการ: วันเด็ก
จัดขึ้นโดย: นานาชาติ (สหประชาชาติ)
วันที่: 20 พฤศจิกายน (วันเด็กสากล) 1 มิถุนายน (ในหลายประเทศ)
ความถี่: ประจำปี
ส่วนเกี่ยวข้อง: วันเยาวชน วันพี่น้อง วันบุรุษสากล วันสตรีสากล วันพ่อ วันแม่ วันผู้ปกครอง
วันเด็กเป็นวันสำคัญเพื่อเฉลิมฉลองความสำคัญของเด็ก โดยแต่ละประเทศได้กำหนดวันเด็กขึ้นเป็นของตน
ในปี พ.ศ. 2468 วันเด็กสากลถือกำเนิดขึ้นในการประชุมนานาชาติว่าด้วยการคุ้มครองเด็กที่เจนีวา นับแต่ปี พ.ศ. 2493 ประเทศในโลกที่สองส่วนมากได้กำหนดให้วันที่ 1 มิถุนายนเป็นเด็กในประเทศ ส่วนวันเด็กสากลกำหนดไว้เป็นวันที่ 20 พฤศจิกายนเพื่อระลึกถึงอนุสัญญาว่าด้วยสิทธิเด็กในสมัชชาใหญ่แห่งสหประชาชาติเมื่อวันที่ 20 พฤศจิกายน พ.ศ. 2502 ในบางประเทศมีการกำหนดสัปดาห์ของเด็กแทนวันเด็ก สหรัฐกำหนดวันอาทิตย์ที่สองของเดือนมิถุนายนเป็นวันเด็กของสหรัฐ ส่วนประเทศไทยกำหนดให้วันเสาร์ที่สองเป็นวันเด็กแห่งชาติ
ความเป็นมา > จุดเริ่มต้น

วันเด็กเริ่มขึ้นครั้งในวันอาทิตย์ที่สองของเดือนมิถุนายนในปี พ.ศ. 2400 โดยชาลส์ เลโอนาร์ด บาทหลวงประจำโบสถ์ Universalist Church of the Redeemer ในเชลซี รัฐแมสซาชูเซตส์ โดยเลโอนาร์ดได้จัดศาสนกิจเป็นพิเศษขึ้นเพื่ออุทิศถึงและเพื่อเด็ก โดยเรียกว่าดังกล่าวว่า โรสเดย์ (Rose Day) โดยต่อมาได้เปลี่ยนชื่อเป็น ฟลาวเวอร์ซันเดย์ (Flower Sunday) และวันเด็ก (Children's Day) ตามลำดับ
วันเด็กได้รับการกำหนดเป็นวันหยุดแห่งชาติครั้งแรกโดยสาธารณรัฐตุรกีในปี พ.ศ. 2463 และกำหนดให้ตรงกับวันที่ 23 เมษายน แม้ว่าจะมีการกำหนดเฉลิมฉลองวันเด็กในระดับชาตินับแต่ปีดังกล่าวโดยรัฐบาลและการประกาศผ่านหนังสือพิมพ์ แต่มีการประกาศรับรองวันดังกล่าวอย่างเป็นทางการในระดับชาติในปี พ.ศ. 2471 โดยมุสทาฟา เคมัล อาทาทืร์ค ผู้ก่อตั้งประเทศและประธานธิบดีคนแรกของตุรกี
ความเป็นมา > วันเด็กสากล

วันเด็กสากลได้รับการกำหนดขึ้นครั้งแรกที่เจนีวาในการประชุมนานาชาติว่าด้วยสวัสดิการเด็กเมื่อปี พ.ศ. 2468 ต่อมาในวันที่ 4 พฤศจิกายน พ.ศ. 2492 มีการกำหนดให้วันที่ 1 มิถุนายนเป็นวันปกป้องเด็กสากลในสภาสตรีประชาธิปไตยนานาชาติ [en] ที่มอสโก นับแต่ปี ค.ศ. 2493 ชาติสังคมนิยมจำนวนมากได้กำหนดให้วันที่ 1 มิถุนายนเป็นวันเด็ก
ในวันที่ 14 ธันวาคม พ.ศ. 2497 ในที่ประชมสมัชชาใหญ่สหประชาชาติได้ผ่านมติร่วมระหว่างอินเดียและอุรุกวัยที่สนับสนุนให้ทุกประเทศริเริ่มวันเด็กสากลขึ้น เพื่อส่งเสริมการแลกเปลี่ยนและความเข้าใจร่วมกันระหว่างเด็ก และริเริ่มการดำเนินการในการส่งเสริมแนวคิดของกฎบัตรสหประชาชาติและสวัสดิการของเยาวชน จากนั้น ในวันที่ 20 พฤศจิกายน พ.ศ. 2502 สหประชาชาติได้รับรองปฏิญญาสหประชาชาติว่าด้วยสิทธิเด็ก [en] จึงได้กำหนดให้วันที่ 20 พฤศจิกายนเป็นวันเด็กโลกเพื่อระลึกถึงการรับรองปฏิญญาดังกล่าวในที่ประชุมสมัชชาใหญ่ของสหประชาชาติ
ความเป็นมา > ความริเริ่มสมัยใหม่

ในปี พ.ศ. 2543 เป้าหมายการพัฒนาสหัสวรรษประการหนึ่งได้กำหนดว่าให้ยุติการแพร่ระบาดของไวรัสเอชไอวีและโรคเอดส์ภายในปี พ.ศ. 2558 แม้ว่าข้อนี้จะเป็นเป้าหมายสำหรับทุกคน แต่จุดมุ่งเน้นแรกนั้นอยู่ที่เด็ก ส่วนยูนิเซฟได้รับการกำหนดให้ดูแลเป้าหมาย 6 ประการในเป้าหมายทั้ง 8 ประการเพื่อตอบสนองความต้องการของเด็กที่ทุกคนจะต้องมีสิทธิพื้นฐานที่ระบุไว้ในสนธิสัญญาด้านสิทธิมนุษยชนปี ค.ศ. 1989 โดยยูนิเซฟได้จัดส่งวัคซีนและทำงานร่วมกับผู้กำหนดนโยบายเพื่อบริการทางสุขภาพและการศึกษาที่ดีอย่างครอบคลุมเพื่อช่วยเด็กและปกป้องสิทธิของเด็ก
ในเดือนกันยายน พ.ศ. 2555 พัน กี-มุน เลขาธิการสหประชาชาติได้นำความริเริ่มเพื่อการศึกษาในเด็ก โดยเขาคาดหวังว่าเด็กทุกคนต้องได้เข้าโรงเรียนภายในปี พ.ศ. 2558, พัฒนาชุดทักษะที่ได้ภายในโรงเรียน และนำนโยบายเกี่ยวกับการศึกษาสนับสนุนสันติภาพ ความเคารพ และสิ่งแวดล้อม
วันเด็กสากลมิใช่เพียงวันที่เฉลิมฉลองเด็กด้วยความเป็นเด็กเท่านั้น แต่จะต้องสร้างความตระหนักถึงเด็กทั่วโลกที่ประสบความความรุนแรงในรูปแบบของการใช้กำลัง การรแสวงหาผลประโยชน์ และการเลือกปฏิบัติ เด็กอีกหลายคนถูกใช้เป็นแรงงานในบางประเทศ รวมทั้งในความขัดแย้งที่มีการใช้อาวุธ อาศัยบนท้องถนน ประสบกับความยากลำบากทั้งจากศาสนา ความเป็นส่วนน้อย หรือความพิการ ความรู้สึกของเด็กในสงครามนั้นสามารถถูกรบกวนจากความขัดแย้งติดอาวุธและส่งผลเสียอย่างร้ายแรงทั้งร่างกายและจิตใจ นิยามของ "เด็กและความขัดแย้งติดอาวุธ" นั้นรวมถึงความรุนแรงจากการเกณฑ์ทหารเด็ก, การฆ่าและทำร้ายร่างกายเด็ก, การลักพาตัวเด็ก, การโจมตีโรงเรียน/โรงพยาบาลและขัดขวางมนุษยธรรมสู่เด็ก ปัจจุบันมีเด็กที่มีอายุ 5–14 ปี ราว 153 ล้านคนที่ถูกบังคับให้ใช้แรงงาน ในปี พ.ศ. 2542 องค์การแรงงานระหว่างประเทศได้กำหนดให้ทาสเด็ก การค้าประเวณีเด็ก และสื่อลามกเด็กเป็นรูปแบบแรงงานเด็กที่เลวร้ายที่สุดที่ต้องเลิกและกำจัด
การประชุมสุดยอมผู้นำโลกว่าด้วยเด็กที่แคนาดาเป็นประธานร่วมในปี พ.ศ. 2533 ได้กำหนดข้อตกลงที่มีการยืนยันในการประชุมของสหประชาชาติในปี พ.ศ. 2545 โดยในครั้งหลังมีการเสริมรายงานของเลขาธิการสหประชาชาติว่าด้วยการติดตามผลการดำเนินการตามการประชุมในครั้งก่อน
ดูเพิ่ม

อนุสัญญาว่าด้วยสิทธิเด็ก
วันเยาวชนสากล
การเฉลิมฉลองวันเด็กในดอแนตสก์เมื่อปี พ.ศ. 2554
นากาย-น้ำเทิน

เขตอนุรักษ์ความหลากหลายทางชีวภาพแห่งชาตินากาย-น้ำเทิน (อังกฤษ: Nakai–Nam Theun National Biodiversity Conservation Area) หรือที่เรียกกันสั้น ๆ ว่า นากาย-น้ำเทิน เป็นเขตอนุรักษ์ความหลากหลายทางชีวภาพแห่งชาติ (ตัวย่อ:  NBCA) แห่งหนึ่งในประเทศลาว
มีพื้นที่ประมาณ 3,445 ตารางกิโลเมตร บริเวณเทือกเขาอันนัมและที่ราบสูงนากาย ในแขวงคำม่วนและแขวงบอลิคำไซ ประเทศลาว มีสำนักงานตั้งอยู่ในเมืองนากาย
นากาย-น้ำเทินอยู่ทางตะวันออกของบริเวณเขื่อนน้ำเทิน 2 มีสภาพเป็นลาดเขาที่ค่อยสูงขึ้นไปไปจนถึงสันเขาที่เป็นชายแดนติดต่อกับเวียดนาม  เป็นป่ารับน้ำที่ป้อนน้ำเข้าสู่เขื่อนน้ำเทิน 2 และเป็นเขตป่าที่ได้รับการอนุรักษ์ปกปักรักษาให้คงสภาพป่าที่สมบูรณ์ตามธรรมชาติโดยไม่ถูกรบกวน
มีแม่น้ำหลายสายที่ไหลมารวมกันเรียกว่า "น้ำเทิน" ได้แก่
น้ำคาตา
น้ำโซค
น้ำมอน
น้ำเทิน
น้ำน้อย
น้ำเปย
น้ำวัน
นากาย-น้ำเทิน เป็นป่าที่มีความหลากหลายทางชีวภาพสูงมากแห่งหนึ่งของภูมิภาคเอเชียตะวันออกเฉียงใต้ มีพรรณพืชและพันธุ์สัตว์หลายชนิดที่หายาก และยังมิได้รับการศึกษาทางวิชาการเพียงพอ เช่น พญามะขามป้อม (Cephalotaxus mannii) ซึ่งเป็นพืชหายากมากในประเทศไทย, สนขาวเวียดนาม (Pinus dalatensis) ในส่วนของสัตว์ป่า ได้แก่ สาวหล่า (Pseudoryx nghetinhensis), เก้งยักษ์ (Muntiacus vuquangensis), เก้งอินโดจีน (M. rooseveltorum), เก้งตรองซอน (M. truongsonensis), หมูป่าอินโดจีน (Sus bucculentus), กระต่ายป่าลายเสืออันนัม (Nesolagus timminsi), แรดชวาชนิดย่อย "อันนัม" (Rhinoceros sondaicus annamiticus), เสือโคร่งอินโดจีน (Panthera tigris corbetti), ช้างเอเชีย (Elephas maximus) และนกอีกกว่า 400 ชนิด
แหล่งข้อมูลอื่น

แผนที่และภาพถ่ายทางอากาศของ นากาย-น้ำเทิน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°48′36″N 105°03′56″E﻿ / ﻿17.80996°N 105.065592°E﻿ / 17.80996; 105.065592
มิดเดิลอีสต์แอร์ไลน์

มิดเดิลอีสต์แอร์ไลน์ (อาหรับ: طيران الشرق الأوسط; อังกฤษ: Middle East Airlines) ย่อว่า เอ็มอีเอ (MEA) เป็นสายการบินประจำชาติของเลบานอน ที่มีฐานการบินหลักและสำนักงานใหญ่ที่ท่าอากาศยานนานาชาติเบรุต–เราะฟีก อัลฮะรีรีในเบรุต สายการบินให้บริการเที่ยวบินสู่จุดหมายปลายทาง 33 แห่งในเอเชีย ยุโรป ตะวันออกกลาง และแอฟริกา มิดเดิลอีสต์แอร์ไลน์เป็นสมาชิกของกลุ่มพันธมิตรสายการบินสกายทีม
ประวัติ

มิดเดิลอีสต์แอรไลน์ ก่อตั้งขึ้นเมื่อวันที่ 31 พฤษภาคม ค.ศ. 1945 โดย แซบ สลาม และ ฟอล์ซี่ เอล-ฮอส ด้วยการสนับสนุนด้านปฏิบัติการและด้านเทคนิคจาก BOAC จึงได้เปิดบริการเที่ยวบินจากเบรุตไปยังเมืองใกล้เคียงอย่างซีเรีย ไซปรัส อียิปต์ จากนั้นซาอุดีอาระเบีย คูเวต และจุดหมายปลายทางอื่นๆ ในอ่าวเปอร์เซีย
ในช่วงปีค.ศ. 1975 - ค.ศ. 1990 ท่าอากาศยานนานาชาติเบรุตจะปิดทำการ เนื่องจากสงครามกลางเมืองของเลบานอน  เอ็มอีเอก็ทำการเช่าเครื่องบินและจัดหาพนักงานสำรองให้กับบริษัท สายการบินระหว่างประเทศในช่วงสงคราม เมื่อกลับสู่สภาวะปกติในปีค.ศ. 1990 เอ็มอีเอ สามารถให้บริการกลับมาในรูปแบบเดิมได้สำเร็จ โดยให้บริการไปยังจุดหมายปลายทางก่อนหน้านี้ทั้งหมด
ในช่วงปีค.ศ. 1998 - ค.ศ. 2004 เอ็มอีเอได้ดำเนินการปรับโครงสร้างบริษัทใหม่ครั้งใหญ่ โดยเปลี่ยนบริษัทจากการขาดทุนประจำปีถึง 87 ล้านดอลลาร์ในปีค.ศ. 1997 เพื่อให้ได้กำไรสุทธิ 22 ล้านดอลลาร์ในปี 2003 ในปีค.ศ. 2004 เอ็มอีเอมีกำไรสุทธิ 50 ล้านดอลลาร์
ในปีค.ศ. 2017 เอ็มอีเอได้เปิดศูนย์ฝึกอบรมและการประชุมเอ็มอีเอขึ้น ; ศูนย์ฝ฿กจะเปิดให้บริการแก่บริษัทสายการบินอาหรับและต่างประเทศ หน่วยงานทางเศรษฐกิจ สถาบันของรัฐและเอกชนในเลบานอนและต่างประเทศ เพื่อสนับสนุนบทบาทผู้บุกเบิกระดับภูมิภาคในด้านวัฒนธรรมและการศึกษาของเบรุต เอ็มอีเอได้เปิดซีดาร์เลานจ์ใหม่ พร้อมให้บริการแขกผู้เข้าพักด้วยสิ่งอำนวยความสะดวกสุดพิเศษ บุฟเฟ่ต์ บาร์เปิด สปา และศูนย์ธุรกิจ  เอ็มอีเอยังได้วางรากฐานที่สำคัญของอาคารสีเขียวโดยคำนึงถึงประเด็นด้านความยั่งยืนรวมถึงการลดของเสียและการอนุรักษ์น้ำและพลังงาน ลักษณะเด่นบางประการของอาคารหลังนี้ ได้แก่ ประสิทธิภาพการใช้น้ำ การอนุรักษ์พลังงาน การรีไซเคิลวัสดุ และการใช้ทรัพยากรอย่างมีประสิทธิภาพ ตลอดจนคุณภาพสิ่งแวดล้อมภายในอาคาร
ปีค.ศ. 2020 เป็นปีที่ยากลำบากอันเนื่องมาจากการระบาดทั่วของโควิด-19 ซึ่งส่งผลให้ท่าอากาศยานนานาชาติเบรุตปิดทำการในวันที่ 18-19 ของเดือนมีนาคม ค.ศ. 2020 ต่อมา เอ็มอีเอได้ดำเนินการเที่ยวบินอพยพไปยังจุดหมายปลายทางต่าง ๆ รวมถึงจุดหมายปลายทางในแอฟริกา 27 แห่งเพื่อนำครอบครัวกลับบ้านในช่วงการระบาด
ในขณะที่ห้องโดยสารเครื่องบินสามารถรองรับผู้โดยสารได้ 240 คน กฟน. เลือกที่จะปรับแต่งให้รองรับผู้โดยสารได้เพียง 160 คน 28 ที่นั่งในชั้นธุรกิจ และ 132 คนในชั้นประหยัด เพื่อให้ผู้โดยสารมีความเป็นอยู่ที่ดีสูงสุด ห้องโดยสารผสมผสานความหรูหราและความกว้างขวาง มีที่นั่งที่ดีที่สุดและระบบความบันเทิงบนเครื่องบินรุ่นล่าสุดทั้งในชั้นธุรกิจและชั้นประหยัด รวมถึงการเชื่อมต่ออินเทอร์เน็ตความเร็วสูง สะท้อนถึงความมุ่งมั่นของบริษัทในการจัดหาผลิตภัณฑ์ที่ดีที่สุดในอุตสาหกรรมการบินให้แก่ลูกค้า
เมื่อวันที่ 9 ตุลาคม ค.ศ. 2020 เอ็มอีเอรับมอบเครื่องบินตระกูลเอ320 ลำที่ 10,000 ของสายการผลิตแอร์บัส โดยเป็นเอ321นีโอซึ่งเข้าประจำการกับเอ็มอีเอเป็นลำที่สามของรุ่นในฝูงบิน เป็นการเพิ่มขนาดฝูงบินเป็น 18 ลำ
กิจการองค์กร > บริษัทลูก

ซีดาร์เอกซ์คลูทีฟ ซีดาร์เอกซ์คลูทีฟ ก่อตั้งขึ้นในเดือนมกราคม ค.ศ. 2016 เป็นบริการเครื่องบินเจ็ตส่วนตัวที่ท่าอากาศยานนานาชาติเบรุต-ราฟิกฮารีรี ซึ่งให้บริการเที่ยวบินธุรกิจทั่วยุโรปและตะวันออกกลาง โดยใช้ Embraer Legacy 500 จำนวน 2 ลำ ลูกค้าสามารถเข้าใช้ห้องรับรองส่วนตัวและบริการคนขับรถในเที่ยวบินได้
มิดเดิลอีสต์แอร์พอร์ตเซอร์วิส (MEAG) MEAG ก่อตั้งขึ้นในปีค.ศ. 1999 โดยเป็นตัวแทนจัดการภาคพื้นดินหลักที่ท่าอากาศยานนานาชาติเบรุต ซึ่งรองรับเกือบ 80% ของการจราจรทั้งหมด MEAG ยังดำเนินการผู้ให้บริการฐานบินประจำที่ที่เรียกว่า Cedar Jet Center ที่อาคารผู้โดยสารทั่วไป
มิดเดิลอีสต์แอร์ไลน์กรุ๊ปแฮนดลิง  (MEAS) MEAS ก่อตั้งขึ้นในปีค.ศ. 1998 รับผิดชอบการดำเนินงานและบำรุงรักษาสนามบินนานาชาติเบรุต บริการมีตั้งแต่การทำความสะอาดหน้าจอไปจนถึงการล้างยางบนทางวิ่ง
มิดเดิลอีสต์แอร์คราฟท์เซอร์วิสคอมปะนี  (MASCO) ก่อตั้งขึ้นในปีค.ศ. 1955 MASCO เป็นผู้ให้บริการบำรุงรักษา ซ่อมแซมเครื่องบินที่ท่าอากาศยานนานาชาติเบรุต MASCO เป็นส่วนหนึ่งของ MRO 145 ที่ได้รับการอนุมัติจาก EASA พร้อมความสามารถในการตรวจสอบเฟรมเครื่องบินเต็มรูปแบบบนเครื่องบินตระกูล Airbus A300, A310, A320 และ A330 MASCO ยังได้รับการรับรองให้ทำการพ่นสีเครื่องบิน
นอกจากนี้ MEA ยังถือหุ้น 77.5% ของบริษัทเลบานีซ-เบรุตแอร์พอร์ตแคเธอร์ริ่ง (LBACC) ซึ่งเป็นผู้ให้บริการจัดเลี้ยงเพียงรายเดียวในท่าอากาศยานนานาชาติเบรุต
จุดหมายปลายทาง

มิดเดิลอีสต์แอรไลน์ให้บริการเที่ยวบินไปยังจุดหมายปลายทาง 33 แห่งในตะวันออกกลาง ยุโรป และแอฟริกา
จุดหมายปลายทาง > ข้อตกลงการบินร่วม

มิดเดิลอีสต์แอรไลน์มีข้อตกลงการบินร่วมกับสายการบินดังต่อไปนี้:
แอร์แคนาดา
แอร์ยูโรปา
แอร์ฟรานซ์
เช็กแอร์ไลน์
สายการบินเอทิฮัด
กัลฟ์แอร์
อิตาแอร์เวย์
คูเวตแอร์เวย์
กาตาร์แอร์เวย์
เซาเดีย
สกายเอกซ์เพรส
ทารูม
เตอร์กิชแอร์ไลน์
เวอร์จินแอตแลนติก
ฝูงบิน > ฝูงบินปัจจุบัน

ณ เดือนเมษายน ค.ศ. 2024 เอ็มอีเอมีเครื่องบินในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> C | ผู้โดยสาร> E | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ320-200 | 9 | — | 24 | 102 | 126 | OD-MRL ซึ่งสวมลวดลายย้อนยุค เป็นเครื่องบินตระกูลเอ320 ลำที่ 5000 |
| แอร์บัส เอ321นีโอ | 10 | 1 | 28 | 132 | 160 | T7-ME3 เป็นเครื่องบินตระกูลเอ320 ลำที่ 10,000 |
| แอร์บัส เอ321เอกซ์แอลอาร์ | — | 4 | — | — | 150 | สามลำจะส่งมอบในปี 2024 และอีกลำจะส่งมอบในปี 2025 |
| แอร์บัส เอ330-200 | 4 | — | 44 | 200 | 244 |  |
| แอร์บัส เอ330-900 | — | 4 | รอประกาศ | รอประกาศ | รอประกาศ | กำหนดส่งมอบในปี 2026 |
| รวม | 23 | 9 |  |  |  |  |
มิดเดิลอีสต์แอร์ไลน์มีอายุฝูงบินเฉลี่ย 8.7 ปี
ฝูงบิน > ฝูงบินในอดีต

มิดเดิลอีสต์แอร์ไลน์เคยให้บริการเครื่องบินดังต่อไปนี้:
แอร์บัส เอ300บี4
แอร์บัส เอ300-600
แอร์บัส เอ310-200
แอร์บัส เอ310-300
แอร์บัส เอ321-200
แอว์โร ยอร์ก
โบอิง 707-320ซี
โบอิง 720บี
โบอิง 747-100
โบอิง 747-200บี
คอนแวร์ ซีวี-990เอ
เดอ ฮาวิลแลนด์ คอเม็ท
ดักลาส ดีซี-3
ดักลาส ดีซี-4
ซูว์ดาวียาซียง เอสเอ-210 การาแวล
วิกเกอร์ส วีซี10
วิกเกอร์ส วิสเคานท์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มิดเดิลอีสต์แอร์ไลน์
เว็บไซต์ทางการ
เว็บไซต์ทางการของสกายทีม เก็บถาวร 2012-11-03 ที่ เวย์แบ็กแมชชีน
| ด ค ก สายการบินในประเทศเลบานอน |
| --- | --- |
ปัจจุบัน:  มิดเดิลอีสต์แอร์ไลน์ 
อดีต:  แอร์-ไลบัน  เบอริโทสแอร์ไลน์  บลูสกายเอวิเอชัน  แคลิโดเนียแอร์ไลน์  เซอร์รัสมิดเดิลอีสต์  อีซี่ย์ฟลาย  ฟลายอิงคาร์เพตแอร์ไลน์  โกลบเจ็ต  อิมพีเรียลเจ็ต  เลบานีสอินเตอร์แนชนัลแอร์เวย์  เอ็มอีเอ  เมดแอร์เวย์  มีนาเจ็ต  ทีเอ็มเอคาร์โก  วิงส์ออฟเลบานอน 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ 
โบอิง 707-300ซี ลำนี้เป็นหนึ่งในเครื่องบินที่เอ็มอีเอเคยให้บริการในอดีต
แอร์บัส เอ321นีโอของเอ็มอีเอ
แอร์บัส เอ330-200 ของเอ็มอีเอ